# noteikumi pretendentiem

# 1. Iepirkuma priekšmets:

**Jelgavas novada pašvaldības iestāžu nekustamā un kustamā īpašuma apdrošināšanas pakalpojums.**

**CPV KODS - 66515200-5**

**2. Iepirkuma identifikācijas numurs: JNP 2016/77**

**3. Iepirkuma metode:** Publisko iepirkuma likuma 8.2 panta kārtībā, pakalpojuma iepirkums, kura paredzamā līgumcena ir vienāda vai lielāka par 4 000 EUR bet mazāka par 42 000 EUR.

**4. Paredzamā līgumcena:** 1. gadā – līdz 14 000 EUR, 2. gadā – līdz 14 000 EUR

## **5. LĪguma slēdzējs**

## 5.1. Pasūtītājs un līguma slēdzējs: 5.2. Kontaktpersona:

|  |  |
| --- | --- |
| Jelgavas novada pašvaldība Reģ. Nr. 90009118031 | Sniedz organizatoriska rakstura informāciju par iepirkumu – Aija Udalova, Jelgavas novada pašvaldības iepirkumu komisijas priekšsēdētāja  Tālruņa numurs: +371 63012251, +371 6388089  Faksa numurs: +371 63022235  E-pasta adrese: [aija.udalova@jelgavasnovads.lv](mailto:aija.udalova@jelgavasnovads.lv) |
|  | Par iepirkuma priekšmetu - pamatojoties uz sadarbības līgumu, piesaistīti sertificēti apdrošināšanas brokeri Māris Rožkalns un Anita Lukstaraupe SIA „Partner Broker”  Reģ. Nr. 40103175343 |
| Adrese: Pasta iela 37,  Jelgava, LV-3001, Latvija | Adrese: Brīvības laukums 10,  Tukums, Tukuma novads, LV-3101, Latvija |
| Tālruņa numurs: 63012251 | Tālruņa numurs: 67304004  Mobilā tālruņa numurs: 20006624 |
| Faksa numurs: 63022235 | Faksa numurs: 67304005 |
| Elektroniskā pasta adrese:  [pasts@jelgavasnovads.lv](mailto:pasts@jelgavasnovads.lv) | Elektroniskā pasta adrese:  [Maris.Rozkalns@partnerbroker.lv](mailto:Maris.Rozkalns@partnerbroker.lv)  [Anita.Lukstaraupe@partnerbroker.lv](mailto:Anita.Lukstaraupe@partnerbroker.lv) |
| Mājas lapas adrese (URL)  [http://www.jrp.lv/](http://www.jrp.lv/%20) | Mājas lapas adrese (URL)  <http://www.partnerbroker.lv/> |

**6. Noteikumu saņemšana un papildu informācijas sniegšana**

6.1. Noteikumus pretendenti var saņemt tos lejuplādējot elektroniskajā formātā pasūtītāja – Jelgavas novada pašvaldības interneta mājas lapā <http://www.jelgavasnovads.lv>, sadaļā „Iepirkumi’.

6.2. Lejuplādējot noteikumus, pretendents apņemas sekot līdzi iepirkuma komisijas sniegtajām atbildēm uz citu ieinteresēto piegādātāju jautājumiem, kas tiks publicētas minētajā interneta mājas lapā pie noteikumiem.

6.3. Pretendents ne vēlāk kā 5 dienas pirms piedāvājumu iesniegšanas termiņa beigām var pieprasīt papildus informāciju par iepirkuma nosacījumiem, Tehnisko specifikāciju, sazinoties ar 5.2.punktā norādītajām kontaktpersonām.

6.4. Pretendents jautājumus par noteikumiem uzdod rakstiskā veidā, adresējot tos iepirkuma komisijai un nosūtot tos elektroniski uz norādīto elektroniskā pasta adresi.

6.5. Iepirkuma komisija atbildi uz pretendenta rakstisku jautājumu par iepirkuma norisi vai tā noteikumiem sniedz iespējami īsākā laikā.

6.6. Iepirkuma komisija atbildi pretendentam nosūta elektroniski uz elektroniskā pasta adresi, no kuras saņemts jautājums, un publicē pasūtītāja interneta mājas lapā <http://www.jelgavasnovads.lv>, sadaļā „Iepirkumi”.

6.7. Iepirkuma komisija un pretendenti ar informāciju apmainās rakstiski. Mutvārdos sniegtā informācija Iepirkuma ietvaros nav saistoša

**7. Piedāvājumu noformēšana, iesniegšanas termiņš, vieta un kārtība**

7.1. Piedāvājumu var iesniegt **līdz** **2016.gada 31. oktobra plkst. 10.00** Jelgavas novada pašvaldībā 204. kab., Pasta ielā 37, Jelgavā, LV-3001, Latvija, iesniedzot personīgi, vai nosūtot pa pastu. Pasta sūtījumam jābūt nogādātam norādītajā adresē pirms augstāk minētā termiņa beigām.

7.2. Piedāvājuma dokumentiem jābūt ievietotiem slēgtā aploksnē ar norādi „Jelgavas novada pašvaldības iestāžu nekustamā un kustamā īpašuma apdrošināšana”, iepirkuma identifikācijas Nr. JNP 2016/77.

7.3. Piedāvājums jāiesniedz divos eksemplāros (viens oriģināls un viena kopija).

7.4. Piedāvājuma dokumentiem jābūt sakārtotiem noteikumu 9. punktā paredzētajā kārtībā. Piedāvājuma sākumā jāievieto satura rādītājs, dokumentu lapām jābūt numurētām.

7.5. Piedāvājumam ir jābūt iesniegtam latviešu valodā, skaidri salasāmam, bez labojumiem un dzēsumiem.

7.6. Visiem piedāvājuma dokumentiem jābūt cauršūtiem ar izturīgu diegu vai auklu. Auklai jābūt stingri nostiprinātai, uzlīmējot baltu papīra lapu. Savienojumam jābūt apstiprinātam ar pretendenta pārstāvja ar pārstāvības tiesībām parakstu, jānorāda lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu. Katrs piedāvājuma eksemplārs cauršujams atsevišķi.

7.7. Piedāvājumi, kas iesniegti pēc norādītā termiņa, netiks vērtēti.

7.8. Pēc piedāvājumu iesniegšanas termiņa beigām piedāvājumu nevar grozīt.

**8.** **Piedāvājuma iesniegšanas nosacījumi**

8.1. Pretendentam piedāvājums jāiesniedz par visu iepirkumu kopumā.

8.2. Pasūtītājs tehniskajā specifikācijā ir paredzējis piedāvājumu iesniegšanu tikai vienā variantā.

8.4. Piedāvājumam jābūt izteiktam euro (EUR) valūtā ar precizitāti divas zīmes aiz komata.

8.5. Piedāvājumam jāietver visi nodokļi, nodevas un citi obligātie maksājumi, kas saskaņā ar Latvijas Republikas normatīvajiem aktiem jāmaksā apdrošinātājam.

8.6. Piedāvājumam jāietver apdrošināšanas brokera komisija, saskaņā ar brokera noslēgto sadarbības līgumu ar apdrošinātāju, bet ne vairāk kā 6 999,- EUR visā līguma darbības laikā, sadalot maksimālo komisijas apmēru proporcionāli 2 (divās) daļās attiecīgi katram polises gadam.

**9. Piedāvājuma sastāvs**

9.1. Pretendenta pieteikums, kas sagatavots saskaņā ar pielikumā Nr.1 pievienoto formu un kas satur arī pretendenta finanšu piedāvājumu. Pieteikumu paraksta pretendenta pārstāvis ar pārstāvības tiesībām vai tā pilnvarota persona.

9.2. Pretendenta kvalifikāciju apstiprinošie dokumenti:

9.2.1. Latvijas Republikas Uzņēmumu reģistra (Komercreģistra) vai līdzvērtīgas iestādes citā valstī izsniegtas reģistrācijas apliecības kopija vai izziņa, ka pretendents ir apdrošināšanas sabiedrība, reģistrēta likumā noteiktajā kārtībā.

9.2.2. Informācija par pretendenta pārstāvjiem ar pārstāvības tiesībām, kā arī ja piedāvājuma dokumentus paraksta persona, kurai nav pārstāvības tiesības, tad dokuments, kas apliecina piedāvājuma dokumentus parakstījušās personas pilnvaras.

9.2.3. Latvijas Republikas Finanšu un Kapitāla tirgus komisijas vai līdzvērtīgas iestādes citā valstī izsniegtas licences kopiju:

- īpašuma apdrošināšanai pret uguns un dabas stihiju postījumiem;

- īpašuma apdrošināšanai pret citiem zaudējumiem.

9.2.4. Pretendentam jāņem vērā, ka lai piedalītos iepirkumā, uz pretendentu (personālsabiedrības vai personu apvienības dalībniekiem, apakšuzņēmējiem) nevar tikt attiecināmi publisko iepirkumu likuma 8.2 panta piektās daļas nosacījumi - publisko iepirkumu likuma 8.2 panta piektās daļas 1. vai 2.punktā minēto apstākļu esamību Pasūtītājs pats pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 8.2 panta piektās daļas 1.vai 2.punktā minēto apstākļu dēļ, Pasūtītājs rīkojas atbilstoši Publisko iepirkumu likuma 8.2 panta 7.un 8.daļai.

9.3. Tehniskā un finanšu piedāvājuma sagatavošana un sastāvs:

9.3.1. Tehnisko piedāvājumu sagatavo saskaņā ar tehniskajā specifikācijā izvirzītajām prasībām un vērtēšanas kritērijiem (1.tabula), ņemot vērā apdrošināmo objektu sarakstu (Pielikums Nr.4), izmantojot speciālo Tehniskā piedāvājuma formu (Pielikums nr.3).

9.3.2. Finanšu piedāvājumu Pretendents izsaka pieteikuma veidlapā (Pielikums Nr.1). Pretendentam jānodrošina rēķinu par apdrošināšanas prēmiju izsniegšana.

9.3.3. Finanšu piedāvājumā norādītajai apdrošināšanas prēmijai jāietver visi nodokļi un nodevas, izņemot pievienotās vērtības nodokli, kā arī jābūt ietvertām arī visām administrācijas, dokumentu sagatavošanas, saskaņošanas un transporta izmaksām, kas saistītas ar pakalpojuma sniegšanu.

9.3.4. Tehniskajam piedāvājumam jāsastāv no:

- piedāvājuma apkopojuma speciālā formā (pielikums nr.3)

- apdrošināšanas noteikumiem

- atsevišķā dokumentā apkopotiem grozījumiem apdrošināšanas noteikumos, lai tie atbilstu tehniskajā specifikācijā izvirzītajām prasībām un tehniskajam piedāvājumam.

**10. Piedāvājuma vērtēšana**

10.1. Iesniegto piedāvājumu izvērtēšanu veic pasūtītāja izveidota iepirkuma komisija slēgtās sēdēs.

10.2. Pēc piedāvājumu atvēršanas un piedāvājumu noformējuma pārbaudes, Pasūtītājs veiks pretendentu atlasi, pārbaudot pretendentu kvalifikācijas atbilstību, pārbaudot pretendenta iesniegto dokumentu atbilstību šī paziņojuma 9.punkta apakšpunktos norādītajām prasībām (9.2.4. punktā minētais tiks pārbaudīts tikai uzvarējušajam pretendentam). Tālāk tiks vērtēti tie piedāvājumi, kuri atbilst visām šajā paziņojumā norādītajām noformējuma un atlases prasībām.

10.3. Iepirkuma komisija pārbauda, vai pretendentu tehniskais piedāvājums atbilst tehniskajai specifikācijai.

10.4. Ja tehniskais un/vai finanšu piedāvājums neatbilst tehniskās specifikācijas prasībām un/vai Iepirkuma noteikumu 9.3 punkta prasībām, iepirkuma komisija lemj par pretendenta izslēgšanu no dalības tālākā vērtēšanā.

10.5. Piedāvājuma vērtēšana

10.5.1. Iepirkuma komisija pārbauda, vai finanšu piedāvājumā nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot piedāvājumu, iepirkuma komisija ņem vērā labojumus.

10.5.2. Piedāvājumu vērtēšanas gaitā, komisijas locekļi sagatavo un paraksta vērtējumu, kurā izvērtēti visu Pretendentu piedāvājumi.

10.5.3. Ja vairāki Pretendenti iegūst vienādu punktu skaitu, komisija izvēlas to piedāvājumu, kurš kritērijā P-2 (Papildus apdrošināmie riski un segumi, atbilstoši tehniskajai specifikācijai) ir ieguvis visvairāk punktu.

10.6. Piedāvājumu vērtēšanas kritērijs ir saimnieciski visizdevīgākais piedāvājums.

10.7. Pasūtītājam ir tiesības slēgt līgumu par samazinātu iepirkuma apjomu, atsakoties no atsevišķu objektu apdrošināšanas, tomēr iepirkuma apjomu nesamazinot vairāk kā par 30% (trīsdesmit procentiem).

10.8. Pasūtītājam ir tiesības līguma laikā polisē iekļaut jaunus apdrošināmos objektus (gan nekustamo īpašumu, gan kustamo mantu), vadoties pēc tehniskās specifikācijas nosacījumiem, līdz 25% apmērā no pretendenta piedāvātās gada prēmijas.

10.9. Pasūtītājam ir tiesības noraidīt visus iesniegtos piedāvājumus un lemt par iepirkuma pārtraukšanu.

10.10. Kritēriji saimnieciski izdevīgākā piedāvājuma noteikšanai norādīti 1.tabulā.

10.10.1. Pretendenta piedāvātā apdrošināšanas prēmija (P-1) – 40 punkti.

10.10.2. Pretendenta piedāvātie papildus apdrošināmie riski un segumi (P-2) – 45 punkti.

Tiks vērtēti pretendenta piedāvājumā iekļautie papildus apdrošināmie riski un segumi, atbilstoši prasībām tehniskajā specifikācijā.

10.10.3. Pretendenta piedāvātais rentabilitātes bonuss atbilstoši tehniskajai specifikācijai (P-3) – 15 punkti.

Tiks vērtēta pretendenta piedāvātā zaudējumu pieteikšanas, izskatīšanas un apdrošināšanas atlīdzības izmaksas kārtība salīdzinot to ar pasūtītāja izvirzītajām prasībām tehniskajā specifikācijā.

**11. Iepirkuma uzvarētāja noteikšana un līguma slēgšana**

11.1. Informācijas pārbaude pirms lēmuma par iepirkuma līguma slēgšanas tiesību piešķiršanas pieņemšanas:

11.1.1.Publisko iepirkuma likuma 8.2 panta piektās daļas 1. un 2. punktā minēto apstākļu esamību attiecībā uz pretendentu, kuram būtu piešķiramas līguma slēgšanas tiesības, Iepirkuma komisija pārbauda saskaņā ar Publisko iepirkumu likuma 8.2 panta septīto daļu. Ja iepirkuma komisija konstatē Publisko iepirkumu likuma 8.2 panta piektās daļas 2. punktā minētos apstākļus, tā rīkojas atbilstoši Publisko iepirkumu likuma 8.2 panta astotās daļas 2. punktam.

11.1.2. Ja pretendents, kuram būtu piešķiramas līguma slēgšanas tiesības, ir piegādātāju apvienība, iepirkuma komisija pieprasa noteikumu 9.2. punktā minētos dokumentus par katru piegādātāju apvienības biedru.

11.1.3. Ja pretendents, kuram būtu piešķiramas līguma slēgšanas tiesības, ir piesaistījis apakšuzņēmēju, iepirkuma komisija var pieprasīt iesniegt noteikumu 9.2. punktā minētos dokumentus par katru piesaistīto apakšuzņēmēju.

11.2. Lēmuma par iepirkuma rezultātiem pieņemšana un paziņošana, līguma slēgšana

11.2.1. Līguma slēgšanas tiesības tiks piešķirtas pretendentam, kurš būs iesniedzis Iepirkuma noteikumu prasībām atbilstošu saimnieciski izdevīgāko piedāvājumu.

11.2.2. Visi pretendenti tiek rakstveidā elektroniski informēti par iepirkuma rezultātiem 3 (trīs) darba dienu laikā no lēmuma pieņemšanas dienas.

11.2.3. Iepirkuma uzvarētājam līgums jāparaksta 10 (desmit) darba dienu laikā no pasūtītāja nosūtītā (arī uz elektroniskā pasta adresi) uzaicinājuma parakstīt līgumu, izsūtīšanas dienas. Ja norādītajā termiņā uzvarētājs neparaksta līgumu, tas tiek uzskatīts par atteikumu slēgt līgumu.

11.2.4. Ja izraudzītais pretendents atsakās slēgt līgumu ar pasūtītāju, pasūtītājs pieņem lēmumu slēgt līgumu ar nākamo pretendentu, kura piedāvājums vērtējuma gaitā ir ieguvis nākamo lielāko punktu skaitu.

**12. Citi noteikumi**

12.1. Pasūtītāja apdrošināšanas brokeris ir licencēta apdrošināšanas brokeru sabiedrība SIA “Partner broker”, reģ.nr. 40003349492, kas atbilstoši Latvijas Republikas „Apdrošināšanas un pārapdrošināšanas starpnieku darbības likumam” un saskaņā ar Pasūtītāju noslēgto līgumu Nr.(JNP 2016/36/B) sniedz Pasūtītājam apdrošināšanas starpniecības pakalpojumus.

12.2. Pretendents sedz visas izmaksas, kas saistītas ar piedāvājumu sagatavošanu un iesniegšanu.

12.3. Komisija piedāvājumā ietverto informāciju bez Pretendenta piekrišanas drīkst izmantot tikai iepirkuma rezultātu noteikšanai un iepirkuma līguma slēgšanai.

Pielikumā:

Pielikums Nr.1. Pieteikums, finanšu piedāvājums, apdrošināšanas prēmijas sadalījums starp objektiem.

Pielikums Nr.2. Tehniskā specifikācija – nepieciešamie apdrošināšanas nosacījumi.

Pielikums Nr.3. Tehniskā piedāvājuma forma.

Pielikums Nr.4. Apdrošināmo risku izvērtēšanai un piedāvājuma izstrādāšanai nepieciešamā informācija.

|  |  |  |  |  |  |
| --- | --- | --- | --- | --- | --- |
|  | | |  |  | Tabula Nr.1 |
|  |
|  | |  |  | |  |
| **Kritēriji** | | **Punkti** | **Atbilstības vērtējums** | | **Max. punkti** |
| P-1 - Prēmija | | 40 | Piedāvājums ar zemāko pilna pirmā gada apdrošināšanas prēmiju saņem 40 punktus. Pārējiem piedāvājumiem punktu skaits tiek aprēķināts, izmantojot zemāk minēto aprēķina formulu. | | 40 |
| P-2 - Papildu apdrošināmie riski un segumi, atbilstoši tehniskajai specifikācijai. Par katru atbilstoši iekļauto risku un/vai segumu pretendents , saņem attiecīgu punktu skaitu | | 45 | Plūdu risks (tehniskā specifikācija 5.1.) | | 4 |
| Elektriskās strāvas sprieguma svārstību risks (tehniskās specifikācijas 5.2.p.) | | 4 |
| Iekšējā salūšana (tehniskās specifikācijas 5.3.p.) | | 4 |
| Portatīvais elektroniskais aprīkojums (tehniskās specifikācijas 5.4. un 5.4.1.p.) | | 4 |
| Portatīvais elektroniskais aprīkojums (tehniskās specifikācijas 5.4.un 5.4.2.p.) | | 4 |
| Apkures krājumi (tehniskās specifikācijas 5.5.p.) | | 2 |
| Nauda kasē (tehniskās specifikācijas 5.6.p.) | | 2,5 |
| Mazvērtīgais inventārs (tehniskās specifikācijas 5.7.p.) | | 2,5 |
| Dokumentu atjaunošanas izdevumi (tehniskās specifikācijas 5.8.p.) | | 2 |
| Papildu izmaksas (tehniskās specifikācijas 5.9.p.) | | 4 |
| Stiklojuma bojājumi jebkura riska rezultātā (tehniskās specifikācijas 5.10.1.p.) | | 4 |
| Stiklojuma bojājumu gadījumā pašrisks ir 50,00 EUR (tehniskās specifikācijas 5.10.2.p.) | | 2 |
| Stiklojuma bojājumu gadījumā pašrisks ir 0,00 EUR (tehniskās specifikācijas 5.10.3.p.) | | 4 |
| Izmeklēšanas ierīces. | | 4 |
| P-3 - Rentabilitātes bonuss | | 15 | Piedāvājums, kurā iekļauts nosacījums precīzi atbilstošs tehniskās specifikācijas punktiem 8.4. un 8.5., saņem 15 punktus. | | 15 |
| Kopā: | | 100 | | | |

**Vērtēšanas principu precizējumi 1.tabulai**

Vērtēšanas kritērijos, kuros punktus piešķir, izmantojot proporcijas principu, tiks pielietota šāda formula:

Max \* (x / y) = z, kur

Max – maksimāli iespējamais punktu skaits;

x – matemātiski mazākā skaitliskā vērtība starp visiem piedāvājumiem, ja konkrētajā kritērijā mazāks nozīmē labāk. Ja konkrētajā kritērijā mazāks nozīme sliktāk, tad x ir skaitliskā vērtība piedāvājumam, kurš nav saņēmis augstāko vērtējumu un kuram aprēķina punktus attiecībā pret labāko piedāvājumu;

y – matemātiski lielākā skaitliskā vērtība starp visiem piedāvājumiem, ja konkrētajā kritērijā lielāks nozīmē labāk. Ja konkrētajā kritērijā lielāks nozīme sliktāk, tad y ir skaitliskā vērtība piedāvājumam, kurš nav saņēmis augstāko vērtējumu un kuram aprēķina punktus attiecībā pret labāko piedāvājumu;

z – attiecīgā piedāvājuma iegūtie punkti.

Ja formulā iekļaujamajos datos ir norādāma „0” (atkarībā no sniegtajiem piedāvājumiem), tā tiek pielīdzināta „1”, lai veiktu aprēķinu.